Asiyesikia la mkuu huvunjika guu

ASIYESIKIA LA MKUU HUVUNJIKA GUU
Methali hii inamaanisha kwamba mtu anapokanywa na mkubwa wake basi ni sharti afuate, la sivyo atakumbwa na matokeo mabaya.
Katika kitongoji cha Amkeni, palitokea kijana mmoja  kwa jina Matano. Kijana huyu alikuwa mwenye adabu na alifaulu vyema masomoni mwake. Ghafla, Matano akaanza tabia za wizi shuleni mwao. Alianza kuwaibia wenzake kalamu, daftari na hata pesa. Walimu na wazazi walimuonya lakini hakusikia la mwadhini wala la mteka maji msikitini.  Muda si muda, Matano akaacha kusoma na kujiingiza katika genge la wezi mtaani. Mamaye alimhurumia lakini wapi, hakujali lolote lile. 
Siku moja Matano aliiba pikipiki moja na akashikwa na polisi.  Alihukumiwa kifungo cha miaka mitano. Mamake alihuzunika sana kwani yeye ndiye aliyekuwa mtoto wake wa pekee. Baada ya miaka mitano, alitolewa na hakusikia kwani aliendelea na wizi wake. 
Vijana wenzake wazee na hata wazazi wake walimuonya lakini wapi, hakusikia lolole. Basi siku moja alivamia duka na kuiba bidhaa humo. Mlinzi alipomwona alipiga mayowe ya kuomba usaidizi. Wanajamii wakatokea na petroli na wakamteketeza papo hapo. Ama kweli, asiyesikia la mkuu huvunjika guu.